Finnst þér þessi fyrirsögn hljóma undarlega ? Kannski , því í dag myndi hún líklega hljóma eitthvað svipað þessu : “ Ég er búin að bæta svo á mig , þyrfti að breyta um lífsstíl , fara í ræktina ” . Upplifun okkar á líkamanum , heilsu og holdafari hefur breyst geysilega mikið á liðnum árum og viðmið okkar eru á margan hátt orðin ansi sérstök . Hinn gullni meðalvegur virðist stundum fokinn út í veður og vind og nú erum við annaðhvort “ feitar ” eða “ í formi ” og leiðirnar að hvoru tveggja eru jafn öfgafullar . Við förum frá því að drekka kókakóla daglega og borða pizzur og borgara að lágmarki vikulega yfir í að neita okkur um öll kolvetni og nærast á próteindufti , túnfisk og eggjahvítum í öll mál . Þybbna konan er ekki lengur til . Hún gufaði upp um leið og sú búttaða . * Plopp ! Væri ekki hollara fyrir okkur að fara aðeins aftur í tímann þegar kemur að viðhorfum til líkamans og holdafarsins ? Við þurfum að hlusta á eigin líkama og reyna að sjálfmennta okkur þegar kemur að mataræði því það er alltaf einhver sem vill selja þér töfralausnir . Hér er Beth Ditto , glamúrus , gyllt , stútfull af sjálfstrausti , falleg … . og já , soldið feit ! 😉